**«Μια παράξενη οικογένεια»**

Η Λίζα πρώτη μέρα στο καινούριο της σχολείο, οι γονείς της είναι μαζί της και η ιστορία αρχίζει …

**Λίζα**: γεια σας, ονομάζομαι Λίζα Παπαδοπούλου ή όπως με λένε οι άλλοι το «σπασικλάκι» του σχολείου. Μετακόμισα πρόσφατα στο Περιστέρι από τη Θεσσαλονίκη. Η ζωή μου πλέον, είναι ανυπόφορη. Έχω να αντιμετωπίσω τις κριτικές των συμμαθητών μου και τα ψιθυριστά τους γέλια που βασανίζουν τα αυτιά μου, ώσπου να φτάσει η στιγμή του ύπνου… και όλα αυτά γιατί; Γιατί συμβαίνουν; Γιατί πολύ απλά θεωρούν την οικογένεια μου κάτι το διαφορετικό, κάτι το άσχημο και θα αναρωτιέστε γιατί. Εεεε… βασικά θα καταλάβετε μόνοι σας…

(Ο πατέρας μπαίνει κρατώντας μια αραβική πίτα)

**Πατέρας**: γυναίκα ακόμα να γίνει ο μουσακάς; Κόκκαλα έχει; θα φάω εσένα στο τέλος!

**Μάνα** :ταμάμ τζάνεμ, ταμάμ.

**Πατέρας**: εσείς παιδιά φάγατε το πρωινό σας; Το πρωινό είναι το σημαντικότερο γεύμα της ημέρας και τώρα ετοιμαστείτε για το σχολείο!

**Παιδιά:** Εντάξει Μπαμπά, φάγαμε, τα λέμε το μεσημέρι.

(Στο σχολείο…)

**Αδελφή:** δεν μπορώ να σταματήσω αυτό το απαίσιο τικ, τι να κάνω τώρα; Όλοι θα με κοροϊδεύουν!

**Λίζα:** μην ανησυχείς όλα θα πάνε καλά! Θα είμαι μαζί σου.

**Αδερφές**: καλημέρα…

**Κακιά**: αχ, ήρθαν τα καμάρια του σχολείου! Τι κάνετε ομορφοκόριτσα;

(Όλη η τάξη αρχίζει να γελάει.)

**Λίζα:** γιατί μας κοροϊδεύεις; Καλύτερα θα ήταν αν άνοιγες κανένα βιβλίο.

**Κακιά:** δεν θα μου πεις εσύ τι να κάνω, ξενέρωτο.

(Σηκώνεται η Κακιά σπρώχνει τα κορίτσια και πέφτουν κάτω.)

**Κακιά:** τι στο καλό κάνουν στο σχολείο μας δύο καθυστερημένα; Δεν υπάρχουν ιδρύματα για σας και για την οικογένειά σας; Είδα και τους γονείς το πρωί… ο ένας χειρότερος από την άλλη!

**Αδερφή:** μα , μα… τι εννοείς ;Οι γονείς μας είναι μια χαρά! Εντάξει ο πατέρας έχει λίγα κιλά παραπάνω αλλά αυτό δε σημαίνει τίποτα.

**Κακιά:** εσένα ποιος σου έδωσε το δικαίωμα να μιλήσεις; Εγώ συζητούσα με την αδερφή σου, όπως να το κάνουμε είναι λιγότερο φρικιό από σένα!

(Το κορίτσι φεύγει κλαίγοντας.)

**Λίζα:** γιατί το κάνεις αυτό; Τι σου έχουμε κάνει; Σε πειράξαμε ποτέ; Όχι. Τότε γιατί φέρεσαι τόσο ρατσιστικά;

**Κακιά :** δε μας παρατάς κι εσύ με τα ερωτήματά σου; Πήγαινε να διαβάσεις κανένα βιβλίο και άσε μας ήσυχους! Δεν έχετε θέση στην κοινωνία μας εσύ και η οικογένειά σου. Άκου εκεί ένα καθυστερημένο, ένας υπέρβαρος, μια μουσουλμάνα και ένα σπασικλάκι ,χα! (Φεύγει)

(Η Λίζα κλαίει και φεύγει, στη συνέχεια βλέπουμε την οικογένεια)

**Πατέρας:** πως περάσατε σήμερα;

**Λίζα:** σήμερα περάσαμε τα… αδιανόητα!

**Πατέρας**: τι έπαθες παιδί μου; θες ένα σαντουιτσάκι να σου περάσει η στενοχώρια;

**Λίζα:** όχι Μπαμπά, δε θέλω, σταμάτα να χλαπακιάζεις συνέχεια, όλοι μας κοροϊδεύουν για τα χάλια της οικογένειάς μας!

**Μάνα:** βάι, βάι

**Αδερφή:** Μαμά, μάθε ελληνικά επιτέλους , στην Ελλάδα ζεις!

**Μάνα**: ταμάμ, ταμάμ!

(Και τους διηγήθηκαν τι έγινε στο σχολείο…)

**Πατέρας:** Λοιπόν… έχω μια ιδέα… κάλεσε αυτή την κοπέλα για να της εξηγήσουμε κάποια πράγματα.

(Έρχεται η Κακιά)

**Κακιά**: Τι θέλετε από μένα; Δεν έχετε θέση ανάμεσά μας.

**Πατέρας:** τι εννοείς; Δεν είμαστε όλοι άνθρωποι; Τι διαφορετικό έχουμε από σένα και από την οικογένειά σου;

**Κακιά:** (αμήχανη ) Εεεε… μα εσείς είστε υπέρβαρος, η γυναίκα σας είναι αλλοδαπή και τα παιδιά σας είναι σαν καθυστερημένα!

**Πατέρας:** κοπέλα μου, ο καθένας έχει τις ιδιαιτερότητές του! Τι σημασία έχει η εμφάνιση; Όμορφος είναι αυτός που έχει όμορφη ψυχή. Εξάλλου, ένας χοντρός μπορεί να αδυνατίσει**, εσύ μπορείς να γίνεις άνθρωπος;**

(Παγώνουν)

**Λίζα:** και κάπως έτσι αντιμετωπίσαμε το ρατσισμό…

**Ρόλοι**

**Κακιά: Γαλανοπούλου Δήμητρα**

**Λίζα: Αναστασοπούλου Βασιλική**

**Πατέρας: Γεωργουλογιάννη Δήμητρα**

**Κακιά: Ζαφειράτου Μαριάννα**

**Αδερφή της Λίζας: Καπουράνη Ιωάννα**

**Μάνα: καλλιγέρη Γεωργία**